O‘zbekiston Respublikasi Prezidenti Sh.Mirziyoyevning shaxsiy tashabbusi va rahbarligida joriy yilning 31 may kuni Surxondaryo viloyatining Sherobod tumanida Imom Termiziy ziyoratgohi va jome masjidining ochilish marosimi bo‘lib o‘tdi. Bu haqda Muslim.uz xabar bermoqda. Marosimda O‘zbekiston musulmonlari idorasi raisi, muftiy Usmonxon Alimov ishtirok etdi. Majmuada shom namozi o‘qilgandan so‘ng, ro‘zadorlarga iftorlik qilib berildi. Xufton namozi o‘qib yakunlanar ekan, muftiy hazratlari tinchlik va shukronalik haqida ma’ruza qildilar, so‘ngra taroveh namozi o‘qildi. Taroveh namoziga bir yarim mingga yaqin namozxon ishtirok etdi.